Document ID: 32002D0671

Komission päätös,
tehty 20 päivänä elokuuta 2002,
päätöksen 97/569/EY muuttamisesta luonnonvaraisen riistan lihasta saatavia lihavalmisteita tuottavan romanialaisen laitoksen sisällyttämiseksi siihen
(tiedoksiannettu numerolla K(2002) 3102)
(ETA:n kannalta merkityksellinen teksti)
(2002/671/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 2001/4/EY(2), ja erityisesti sen 2 artiklan 1 kohdan,
sekä katsoo seuraavaa:
(1) Väliaikaiset luettelot kolmansien maiden laitoksista, joista jäsenvaltiot sallivat lihavalmisteiden tuonnin, vahvistetaan komission päätöksessä 97/569/EY(3), sellaisena kuin se on viimeksi muutettuna päätöksellä 2002/74/EY(4).
(2) Romania on toimittanut komissiolle yksityiskohtaiset tiedot eräästä luonnonvaraisen riistan lihasta saatavia lihavalmisteita tuottavasta laitoksesta sekä takeet siitä, että laitos täyttää kaikki asiaa koskevat yhteisön terveysvaatimukset ja jollei näin ole, sen vientitoiminta Euroopan yhteisöön keskeytetään.
(3) Romanian osalta voidaan näin ollen laatia väliaikainen luettelo luonnonvaraisen riistan lihasta saatavia lihavalmisteita tuottavista laitoksista, ja päätöstä 97/569/EY olisi muutettava vastaavasti.
(4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään tämän päätöksen liitteessä oleva teksti päätöksen 97/569/EY liitteeseen.
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä elokuuta 2002.

Labels: 17
5
0
3
18